জাতীয় ঐক্যফ্রন্টের সঙ্গে দ্বিতীয় দফা সংলাপে ঐক্যফ্রন্টের কিছু নেতাদের নিয়ে টিপ্পনী ও তর্কবিতর্ক করেন প্রধানমন্ত্রীর শেখ হাসিনা। ঐক্যফ্রন্টের সমাবেশে মাহমুদুর রহমান মান্নার কড়া বক্তৃতার বিষয়টি উল্লেখ না করে তাঁকে লক্ষ্য করে বেশ কিছু কথা ওঠে। প্রধানমন্ত্রী বলেন, ‘এই মাহমুদুর রহমান মান্না আমার বিরুদ্ধে কী সাংঘাতিক বক্তৃতা দিল। বক্তৃতা দেওয়া ভালো।’ এ সময় মান্না বলেন, বক্তৃতা তো রাজনীতির অংশ। প্রধানমন্ত্রী বলেন, ‘আরও দাও, তুমি আরও বক্তৃতা দাও।’